CELEX: 32015D2091
Language: et
Date: 2015-11-17 00:00:00
Title: Komisjoni rakendusotsus (EL) 2015/2091, 17. november 2015, millega muudetakse rakendusotsust 2011/431/EL Euroopa Liidu rahalise toetuse kohta liikmesriikide kalanduse kontrolli, inspekteerimise ja järelevalve programmidele 2011. aastal (teatavaks tehtud numbri C(2015) 7856 all)

19.11.2015   
            
            
               ET
            
            
               Euroopa Liidu Teataja
            
            
               L 302/110
            
         KOMISJONI RAKENDUSOTSUS (EL) 2015/2091,
   17. november 2015,
   millega muudetakse rakendusotsust 2011/431/EL Euroopa Liidu rahalise toetuse kohta liikmesriikide kalanduse kontrolli, inspekteerimise ja järelevalve programmidele 2011. aastal
   
      
         (teatavaks tehtud numbri C(2015) 7856 all)
      
   
   (Ainult bulgaaria-, eesti-, hispaania-, hollandi-, inglis-, itaalia-, kreeka-, leedu-, läti-, malta-, poola-, portugali-, prantsus-, rumeenia-, rootsi-, saksa-, sloveeni-, soome- ja taanikeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 508/2014 Euroopa Merendus- ja Kalandusfondi kohta ja millega tunnistatakse kehtetuks nõukogu määrused (EÜ) nr 2328/2003, (EÜ) nr 861/2006, (EÜ) nr 1198/2006 ja (EÜ) nr 791/2007 ning Euroopa Parlamendi ja nõukogu määrus (EL) nr 1255/2011, (1) eriti selle artikli 129 lõiget 2,
   võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (2) eriti selle artiklit 21,
   ning arvestades järgmist:
   
               (1)
            
            
               Liikmesriigid on määruse (EÜ) nr 861/2006 artikli 20 kohaselt esitanud komisjonile 2011. aasta kalanduse kontrolli programmid koos taotlustega liidu rahalise toetuse saamiseks, et katta programmi projektide kulusid.
            
         
               (2)
            
            
               Komisjon on oma rakendusotsuses 2011/431/EL (3) määranud kindlaks liidu rahalise toetuse maksimumsummad ja toetusmäärad määruse (EÜ) nr 861/2006 artikliga 15 ette nähtud piirides ning sätestanud toetuse andmise tingimused.
            
         
               (3)
            
            
               Rakendusotsuse 2011/431/EL artiklis 2 on sätestatud, et asjaomane liikmesriik teeb 30. juuniks 2015 kõik maksed, mille hüvitamist taotletakse, ja et pärast kõnealust tähtaega tehtud maksed ei kuulu hüvitamisele.
            
         
               (4)
            
            
               Mitu liikmesriiki on 2015. aasta esimesel poolel komisjonile teatanud, et neil on finantskriisi tõttu tekkinud raskusi eespool nimetatud tähtajast kinnipidamisega.
            
         
               (5)
            
            
               Selleks et liikmesriigid saaksid eespool nimetatud projektide rakendamist jätkata ega peaks neist loobuma, kuna 2015. aasta teisel poolel komisjon makseid ei hüvita, tuleks rakendusotsuse 2011/431/EL artiklis 2 sätestatud tähtaega pikendada kuni 31. märtsini 2016.
            
         
               (6)
            
            
               Seepärast tuleks rakendusotsust 2011/431/EL vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2011/431/EL artikli 2 esimene lause asendatakse järgmisega:
   
      „Asjaomane liikmesriik teeb 31. märtsiks 2016 kõik maksed, mille hüvitamist taotletakse.”
   
   Artikkel 2
   Käesolevat otsust kohaldatakse alates 1. juulist 2015.
   Artikkel 3
   Käesolev otsus on adresseeritud Belgia Kuningriigile, Bulgaaria Vabariigile, Taani Kuningriigile, Saksamaa Liitvabariigile, Eesti Vabariigile, Iirimaale, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Küprose Vabariigile, Läti Vabariigile, Leedu Vabariigile, Malta Vabariigile, Madalmaade Kuningriigile, Poola Vabariigile, Portugali Vabariigile, Rumeeniale, Sloveenia Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 17. november 2015
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 149, 20.5.2014, lk 1.
   
      (2)  ELT L 160, 14.6.2006, lk 1.
   
      (3)  Komisjoni rakendusotsus 2011/431/EL, 11. juuli 2011, Euroopa Liidu rahalise toetuse kohta liikmesriikide kalanduse kontrolli, inspekteerimise ja järelevalve programmidele 2011. aastal (ELT L 188, 19.7.2011, lk 50).